**[Databehandler]**

**Uafhængig revisors ISAE 3000-erklæring med sikkerhed om informationssikkerhed og foranstaltninger i henhold til databehandleraftale med [Dataansvarlig]**

Erklæringen er udarbejdet til brug for de godkendte revisorer og må ikke anvendes af andre, eksempelvis konsulenter

*Bemærk: Denne skabelon for erklæring indeholder en række eksempler på kontrolaktiviteter og revisionshandlinger. Disse er alene til inspiration og bør altid tilpasses til den konkrete risikovurdering, de foranstaltninger, der i øvrigt måtte være aftalt parterne imellem, og under hensyn til revisors professionelle vurdering.*

*1. februar 2019*

**Indholdsfortegnelse**

[1. Ledelsens udtalelse 3](#_Toc528668855)

[2. Uafhængig revisors erklæring 5](#_Toc528668856)

[3. Systembeskrivelse 7](#_Toc528668857)

[4. Kontrolmål, kontrolaktivitet, test og resultat heraf 9](#_Toc528668858)

# **1. Ledelsens udtalelse**

[Databehandler] behandler personoplysninger på vegne af [Dataansvarlige] i henhold til databehandleraftale [konkretiseres ved dato, version eller lignende – eksempelvis databehandleraftale for personaleadministration, version 2.3].

Medfølgende beskrivelse er udarbejdet til brug for [Dataansvarlige], der har anvendt [identifikation af behandling – eksempelvis personaleadministration i HC-System], og som har en tilstrækkelig forståelse til at vurdere beskrivelsen sammen med anden information, herunder information om kontroller, som de dataansvarlige selv har udført ved vurdering af, om kravene i EU's forordning om ”Beskyttelse af fysiske personer i forbindelse med behandling af personoplysninger og om fri udveksling af sådanne oplysninger” (herefter ”databeskyttelsesforordningen”) er overholdt. [Databehandler] bekræfter, at:

a) Den medfølgende beskrivelse, side [bb-cc], giver en retvisende beskrivelse af [identifikation af behandling – eksempelvis personaleadministration i HC-System], der har behandlet personoplysninger for dataansvarlige omfattet af databeskyttelsesforordningen i hele perioden fra [dato] til [dato]. Kriterierne anvendt for at give denne udtalelse var, at den medfølgende beskrivelse:

(i) Redegør for, hvordan [identifikation af behandling – eksempelvis personaleadministration i HC-System] var udformet og implementeret, herunder redegør for:

• De typer af ydelser, der er leveret, herunder typen af behandlede personoplysninger

• De processer i både it- og manuelle systemer, der er anvendt til at igangsætte, registrere, behandle og om nødvendigt korrigere, slette og begrænse behandling af personoplysninger

• De processer, der er anvendt for at sikre, at den foretagne databehandling er sket i henhold til kontrakt, instruks eller aftale med den dataansvarlige

• De processer, der sikrer, at de personer, der er autoriseret til at behandle personoplysninger, har forpligtet sig til fortrolighed eller er underlagt en passende lovbestemt tavshedspligt

• De processer, der ved ophør af databehandling sikrer, at der efter den dataansvarliges valg sker sletning eller tilbagelevering af alle personoplysninger til den dataansvarlige, medmindre lov eller regulering foreskriver opbevaring af personoplysningerne

• De processer, der i tilfælde af brud på persondatasikkerheden understøtter, at den dataansvarlige kan foretage anmeldelse til tilsynsmyndigheden samt underrettelse til de registrerede

• De processer, der sikrer passende tekniske og organisatoriske sikringsforanstaltninger for behandlingen af personoplysninger under hensyntagen til de risici, som behandling udgør, navnlig ved hændelig eller ulovlig tilintetgørelse, tab, ændring, uautoriseret videregivelse af eller adgang til personoplysninger, der er transmitteret, opbevaret eller på anden måde behandlet

• Kontroller, som vi med henvisning til [identifikation af behandling – eksempelvis personaleadministration i HC-System]’s afgrænsning har forudsat ville være implementeret af de dataansvarlige, og som, hvis det er nødvendigt for at nå de kontrolmål, der er anført i beskrivelsen, er identificeret i beskrivelsen

• Andre aspekter ved vores kontrolmiljø, risikovurderingsproces, informationssystem (herunder de tilknyttede forretningsgange) og kommunikation, kontrolaktiviteter og overvågningskontroller, som har været relevante for behandlingen af personoplysninger

(ii) Indeholder relevante oplysninger om ændringer ved databehandlerens [identifikation af behandling – eksempelvis personaleadministration i HC-System] til behandling af personoplysninger foretaget i perioden fra [dato] til [dato]

(iii) Ikke udelader eller forvansker oplysninger, der er relevante for omfanget af den beskrevne [identifikation af behandling – eksempelvis personaleadministration i HC-System] til behandling af personoplysninger under hensyntagen til, at beskrivelsen er udarbejdet for at opfylde de almindelige behov hos en bred kreds af dataansvarlige og derfor ikke kan omfatte ethvert aspekt ved [identifikation af behandling – eksempelvis personaleadministration i HC-System], som den enkelte dataansvarlige måtte anse vigtigt efter deres særlige forhold.

b) De kontroller, der knytter sig til de kontrolmål, der er anført i medfølgende beskrivelse, var efter vores vurdering hensigtsmæssigt udformet og fungerede effektivt i hele perioden fra [dato] til [dato]. Kriterierne anvendt for at give denne udtalelse var, at:

(i) De risici, der truede opnåelsen af de kontrolmål, der er anført i beskrivelsen, var identificeret

(ii) De identificerede kontroller ville, hvis udført som beskrevet, give høj grad af sikkerhed for, at de pågældende risici ikke forhindrede opnåelsen af de anførte kontrolmål, og

(iii) Kontrollerne var anvendt konsistent som udformet, herunder at manuelle kontroller blev udført af personer med passende kompetence og beføjelse i hele perioden fra [dato] til [dato].

c) Der er etableret og opretholdt passende tekniske og organisatoriske foranstaltninger med henblik på at opfylde aftalerne med de dataansvarlige, god databehandlerskik og relevante krav til databehandlere i henhold til databeskyttelsesforordningen.

[Databehandlerens underskrift]  
[Datoen på databehandlerens udtalelse]   
[Databehandlerens adresse]

# **2. Uafhængig revisors erklæring**

**Uafhængig revisors ISAE 3000-erklæring med sikkerhed om informationssikkerhed og foranstaltninger i henhold til databehandleraftale med [Dataansvarlig].**

Til: [Databehandler] og [Dataansvarlig]

**Omfang**

Vi har fået som opgave at afgive erklæring om a) [Databehandler]’s beskrivelse på side [bb-cc] af [identifikation af behandling – eksempelvis personaleadministration i HC-System] i henhold til databehandleraftalen med [Dataansvarlig] som dataansvarlig, i hele perioden fra [dato] til [dato] og om b+c) udformningen og funktionen af kontroller, der knytter sig til de kontrolmål, som er anført i beskrivelsen.

Vores konklusion udtrykkes med høj grad af sikkerhed.

**[Databehandler]’s ansvar**

[Databehandler] er ansvarlig for udarbejdelsen af beskrivelsen og tilhørende udtalelse på side [aa], herunder fuldstændigheden, nøjagtigheden og måden, hvorpå beskrivelsen og udtalelsen er præsenteret; for leveringen af de ydelser, beskrivelsen omfatter, for at anføre kontrolmålene samt for at udforme, implementere og effektivt udføre kontroller for at opnå de anførte kontrolmål.

**Revisors uafhængighed og kvalitetsstyring**

Vi har overholdt kravene til uafhængighed og andre etiske krav i FSR – danske revisorers retningslinjer for revisors etiske adfærd (Etiske regler for revisorer), der bygger på de grundlæggende principper om integritet, objektivitet, faglig kompetence og fornøden omhu, fortrolighed og professionel adfærd.

[Databehandlerens revisor] er underlagt international standard om kvalitetsstyring, ISQC 1, og anvender og opretholder således et omfattende kvalitetsstyringssystem, herunder dokumenterede politikker og procedurer vedrørende overholdelse af etiske krav, faglige standarder og krav ifølge lov og øvrig regulering.

**Revisors ansvar**

Vores ansvar er på grundlag af vores handlinger at udtrykke en konklusion om [Databehandler]’s beskrivelse samt om udformningen og funktionen af kontroller, der knytter sig til de kontrolmål, der er anført i denne beskrivelse.

Vi har udført vores arbejde i overensstemmelse med ISAE 3000, Andre erklæringsopgaver med sikkerhed end revision eller review af historiske finansielle oplysninger og yderligere krav ifølge dansk revisorlovgivning, med henblik på, at opnå høj grad af sikkerhed for, om beskrivelsen i alle væsentlige henseender er retvisende, og om kontrollerne i alle væsentlige henseender er hensigtsmæssigt udformet og fungerer effektivt.

En erklæringsopgave med sikkerhed om at afgive erklæring om beskrivelsen, udformningen og funktionaliteten af kontroller hos en databehandler omfatter udførelse af handlinger for at opnå bevis for oplysningerne i databehandlerens beskrivelse af sit [navnet på system/ydelse] samt for kontrollernes udformning og funktionalitet. De valgte handlinger afhænger af revisors vurdering, herunder vurderingen af risiciene for, at beskrivelsen ikke er retvisende, og at kontrollerne ikke er hensigtsmæssigt udformet eller ikke fungerer effektivt. Vores handlinger har omfattet test af funktionaliteten af sådanne kontroller, som vi anser for nødvendige for at give høj grad af sikkerhed for, at de kontrolmål, der er anført i beskrivelsen, blev opnået. En erklæringsopgave med sikkerhed af denne type omfatter endvidere vurdering af den samlede præsentation af beskrivelsen, egnetheden af de heri anførte mål samt egnetheden af de kriterier, som databehandleren har specificeret og beskrevet på side [aa].

Det er vores opfattelse, at det opnåede bevis er tilstrækkeligt og egnet til at danne grundlag for vores konklusion.

**Begrænsninger i kontroller hos en databehandler**

[Databehandler]’s beskrivelse er udarbejdet for at opfylde de almindelige behov hos en bred kreds af dataansvarlige og omfatter derfor ikke nødvendigvis alle de aspekter ved [navnet på systemet/ydelsen], som hver enkelt dataansvarlig måtte anse for vigtige efter deres særlige forhold. Endvidere vil kontroller hos en databehandler som følge af deres art muligvis ikke forhindre eller opdage alle brud på persondatasikkerheden. Herudover er fremskrivningen af enhver vurdering af funktionaliteten til fremtidige perioder undergivet risikoen for, at kontroller hos en databehandler kan blive utilstrækkelige eller svigte.

**Konklusion**

Vores konklusion er udformet på grundlag af de forhold, der er redegjort for i denne erklæring. De kriterier, vi har anvendt ved udformningen af konklusionen, er de kriterier, der er beskrevet i ledelsens udtalelse. Det er vores opfattelse,

(a) at beskrivelsen af [identifikation af behandling – eksempelvis personaleadministration i HC-System], således som denne var udformet og implementeret i hele perioden fra [dato] til [dato], i alle væsentlige henseender er retvisende, og

(b) at kontrollerne, som knytter sig til de kontrolmål, der er anført i beskrivelsen, i alle væsentlige henseender var hensigtsmæssigt udformet i hele perioden fra [dato] til [dato], og

(c) at de testede kontroller, som var de kontroller, der var nødvendige for at give høj grad af sikkerhed for, at kontrolmålene i beskrivelsen blev opnået i alle væsentlige henseender, har fungeret effektivt i hele perioden fra [dato] til [dato].

**Beskrivelse af test af kontroller**

De specifikke kontroller, der blev testet, samt arten, den tidsmæssige placering og resultater af disse tests fremgår på side [yy-zz].

**Tiltænkte brugere og formål**

Denne erklæring og beskrivelsen af test af kontroller på side [yy-zz] er udelukkende tiltænkt dataansvarlige, der har anvendt [Databehandler]’s [navnet på system/ydelse], som har en tilstrækkelig forståelse til at overveje den sammen med anden information, herunder information om kontroller, som de dataansvarlige selv har udført, ved vurdering af, om kravene i databeskyttelsesforordningen er overholdt.

[Databehandlerens revisors underskrift]  
[Datoen på databehandlerens revisors erklæring med sikkerhed]   
[Databehandlerens revisors adresse]

# **3. Beskrivelse af behandling**

Formålet med databehandlerens behandling af personoplysninger på vegne af den dataansvarlige er: [Her indsættes en kort beskrivelse af det/de underliggende aftaleforhold mellem parterne, der er baggrunden for behovet for en databehandleraftale, gerne med henvisning til ”hovedaftalen”, databehandleraftalen og øvrige relevante aftaler, formålet med behandlingen og karakteren af behandlingen].

**Karakteren af behandlingen**

Databehandlerens behandling af personoplysninger på vegne af den dataansvarlige drejer sig primært om [beskriv karakteren af behandlingen].

**Personoplysninger**

* Beskriv typen af personoplysninger, der behandles [beskriv, hvilke specifikke personoplysninger der konkret behandles i henhold til databehandleraftalen]:
* Almindelige personoplysninger, herunder identifikationsoplysninger som navn og adresse eller oplysninger om økonomi, skat, gæld, væsentlige sociale problemer, andre rent private forhold, sygedage, tjenstlige forhold, familieforhold, bolig, bil, eksamen, ansøgning, CV, ansættelsesdato og -stilling, arbejdsområde og arbejdstelefon.
* Særlige kategorier af personoplysninger, herunder race og etnisk oprindelse, politisk overbevisning, religiøs eller filosofisk overbevisning, fagforeningsmæssige tilhørsforhold, genetiske data, biometriske data med henblik på entydig identifikation, helbredsoplysninger, seksuelle forhold eller seksuel orientering.
* Andre personlige oplysninger, herunder oplysninger om strafbare forhold og cpr-numre.

Kategorier af registrerede personer omfattet af databehandleraftalen:

* [F.eks.: ansatte]
* [F.eks.: klienter]
* [F.eks.: kunder]
* [F.eks.: børn]

**Praktiske tiltag**

En beskrivelse af de praktiske tiltag, herunder såvel tekniske som organisatoriske, som databehandleren har gennemført for at sikre overholdelse af sine forpligtelser efter databehandleraftalen. Beskrivelsen kan bl.a. omfatte en fremstilling af etablerede og implementerede ledelsessystemer for informationssikkerhed og for behandling af personoplysninger samt beskrivelsen af andre iværksatte tiltag.

**Risikovurdering**

En beskrivelse af, hvordan databehandleren har foretaget en kortlægning over risikoen for de registreredes rettigheder, herunder en afvejning af disse risici i forhold til de forholdsregler (eksempelvis kontrolforanstaltninger, jf. nedenstående), der bliver truffet for at beskytte disse rettigheder.

Selve risikovurderingen består af flere dele, der begge bør beskrives:

* En kortlægning af alle de risici, behandlingen medfører, og en kategorisering (scoring, sandsynlighed og alvorlighed) heraf.
* En vurdering af, hvad der er passende tekniske og organisatoriske foranstaltninger til at sørge for, at forordningen overholdes, og dette kan dokumenteres.

I de særlige tilfælde, hvor en høj risiko indebærer, at den dataansvarlige skal foretage en konsekvensanalyse vedrørende databeskyttelse, beskrives tillige, hvordan databehandleren eventuelt har bistået hermed.

**Kontrolforanstaltninger**

En beskrivelse af, hvilke kontrolforanstaltninger databehandleren har iværksat og gennemført til måling og kontrol af virkningen af det etablerede ledelsessystem for informationssikkerhed og for behandling af personoplysninger samt resultatmålinger herfra.

Der henvises i øvrigt til afsnit 4, hvor de konkrete kontrolaktiviteter er beskrevet.

**Komplementerende kontroller hos de dataansvarlige**

[Her indsættes beskrivelse af de kontroller, som forudsættes implementeret af de dataansvarlige, og som er væsentlige for at opnå de kontrolmål, der er anført i beskrivelsen.]

Den dataansvarlige har følgende forpligtelser:

* [F.eks.: at sikre sig, at personoplysningerne er ajourførte]
* [F.eks.: at sikre sig, at instruksen er lovlig set i forhold til den til enhver tid gældende persondataretlige regulering]
* [F.eks.: at instruksen er hensigtsmæssig set i forhold til denne databehandleraftale og hovedydelsen.]
* [F.eks.: at sikre sig, at den dataansvarliges brugere er ajourførte]
* XX

**4. Kontrolmål, kontrolaktivitet, test og resultat heraf**

| **Kontrolmål A Der efterleves procedurer og kontroller, som sikrer, at instruks vedrørende behandling af personoplysninger efterleves i overensstemmelse med den indgående databehandleraftale.** | | | |
| --- | --- | --- | --- |
| *Nr.* | *Databehandlerens kontrolaktivitet* | *Revisors udførte test* | *Resultat af revisors test* |
| A.1 | Der foreligger skriftlige procedurer, som indeholder krav om, at der alene må foretages behandling af personoplysninger, når der foreligger en instruks.  Der foretages løbende – og mindst en gang årligt – vurdering af, om procedurerne skal opdateres. | Inspiceret, at der foreligger formaliserede procedurer, der sikrer, at behandling af personoplysninger alene foregår i henhold til instruks.  Inspiceret, at procedurerne indeholder krav om minimum årlig vurdering af behov for opdatering, herunder ved ændringer i dataansvarliges instruks eller ændringer i databehandlingen.  Inspiceret, at procedurer er opdateret. |  |
| A.2 | Databehandler udfører alene den behandling af personoplysninger, som fremgår af instruks fra dataansvarlig. | Inspiceret, at ledelsen sikrer, at behandling af personoplysninger alene foregår i henhold til instruks.  Inspiceret ved en stikprøve på XX behandlinger af personoplysninger, at disse foregår i overensstemmelse med instruks. |  |
| A.3 | Databehandleren underretter omgående den dataansvarlige, hvis en instruks efter databehandlerens mening er i strid med databeskyttelsesforordningen eller databeskyttelsesbestemmelser i anden EU-ret eller medlemsstaternes nationale ret. | Inspiceret, at der foreligger formaliserede procedurer, der sikrer kontrol af, at behandling af personoplysninger ikke er i strid med databeskyttelsesforordningen eller anden lovgivning.  Inspiceret, at der er procedurer for underretning af den dataansvarlige i tilfælde, hvor behandling af personoplysninger vurderes at være i strid med lovgivningen.  Inspiceret, at den dataansvarlige er underrettet i tilfælde, hvor behandlingen af personoplysninger er vurderet i strid med lovgivningen. |  |

| **Kontrolmål B Der efterleves procedurer og kontroller, som sikrer, at databehandleren har implementeret tekniske foranstaltninger til sikring af relevant behandlingssikkerhed.** | | | |
| --- | --- | --- | --- |
| *Nr.* | *Databehandlerens kontrolaktivitet* | *Revisors udførte test* | *Resultat af revisors test* |
| B.1 | Der foreligger skriftlige procedurer, som indeholder krav om, at der etableres aftalte sikringsforanstaltninger for behandling af personoplysninger i overensstemmelse med aftalen med den dataansvarlige.  Der foretages løbende – og mindst en gang årligt – vurdering af, om procedurerne skal opdateres. | Inspiceret, at der foreligger formaliserede procedurer, der sikrer, at der etableres de aftalte sikkerhedsforanstaltninger.  Inspiceret, at procedurer er opdateret.  Inspiceret ved en stikprøve på XX databehandleraftaler, at der er etableret de aftalte sikringsforanstaltninger. |  |
| B.2 | Databehandleren har foretaget en risikovurdering og på baggrund heraf implementeret de tekniske foranstaltninger, der er vurderet relevante for at opnå en passende sikkerhed, herunder etableret de med dataansvarlige aftalte sikringsforanstaltninger. | Inspiceret, at der foreligger formaliserede procedurer, der sikrer, at databehandler foretager en risikovurdering for at opnå en passende sikkerhed.  Inspiceret, at den foretagne risikovurdering er opdateret og omfatter den aktuelle behandling af personoplysninger.  Inspiceret, at databehandler har implementeret de tekniske foranstaltninger, som sikrer en passende sikkerhed i overensstemmelse med risikovurderingen.  Inspiceret, at databehandler har implementeret de sikringsforanstaltninger, der er aftalt med de dataansvarlige. |  |
| B.3 | Der er for de systemer og databaser, der anvendes til behandling af personoplysninger, installeret antivirus, som løbende opdateres. | Inspiceret, at der for de systemer og databaser, der anvendes til behandling af personoplysninger, er installeret antivirus software.  Inspiceret, at antivirus software er opdateret. |  |
| B.4 | Ekstern adgang til systemer og databaser, der anvendes til behandling af personoplysninger, sker gennem sikret firewall. | Inspiceret, at ekstern adgang til systemer og databaser, der anvendes til behandling af personoplysninger, alene sker gennem en firewall.  Inspiceret, at firewall er konfigureret i henhold til intern politik herfor. |  |
| B.5 | Interne netværk er segmenteret for at sikre begrænset adgang til systemer og databaser, der anvendes til behandling af personoplysninger. | Forespurgt, om interne netværk er segmenteret med henblik på at sikre begrænset adgang til systemer og databaser, der anvendes til behandling af personoplysninger.  Inspiceret netværksdiagrammer og anden netværksdokumentation for at sikre behørig segmentering. |  |
| B.6 | Adgang til personoplysninger er isoleret til brugere med arbejdsbetinget behov herfor. | Inspiceret, at der foreligger formaliserede procedurer for begrænsning af brugeres adgang til personoplysninger.  Inspiceret, at der foreligger formaliserede procedurer for opfølgning på, at brugeres adgang til personoplysninger er i overensstemmelse med deres arbejdsbetingede behov.  Inspiceret, at de aftalte tekniske foranstaltninger understøtter opretholdelsen af begrænsningen i brugernes arbejdsbetingede adgang til personoplysninger.  Inspiceret ved en stikprøve på XX brugeres adgange til systemer og databaser, at de er begrænset til medarbejdernes arbejdsbetingede behov. |  |
| B.7 | Der er for de systemer og databaser, der anvendes til behandling af personoplysninger, etableret systemovervågning med alarmering. Overvågningen omfatter:   * XX * XX * XX | Inspiceret, at der for systemer og databaser, der anvendes til behandling af personoplysning, er etableret systemovervågning med alarmering.  Inspiceret, at der ved en stikprøve på XX alarmer er sket opfølgning, samt at forholdet er meddelt de dataansvarlige i behørigt omfang. |  |
| B.8 | Der anvendes effektiv kryptering ved transmission af fortrolige og følsomme personoplysninger via internettet og med e-mail. | Inspiceret, at der foreligger formaliserede procedurer, der sikrer, at transmission af følsomme og fortrolige oplysninger over internettet er beskyttet af stærk kryptering baseret på en anerkendt algoritme.  Inspiceret, at teknologiske løsninger til kryptering har været tilgængelige og aktiveret i hele erklæringsperioden.  Inspiceret, at der anvendes kryptering af transmissioner af følsomme og fortrolige personoplysninger via internettet eller med e-mail.  Forespurgt, om der har været ukrypterede transmissioner af følsomme og fortrolige personoplysninger i erklæringsperioden, samt om de dataansvarlige er behørigt orienteret herom. |  |
| B.9 | Der er etableret logning i systemer, databaser og netværk af følende forhold:   * Aktiviteter, der udføres af systemadministratorer og andre med særlige rettigheder * Sikkerhedshændelser omfattende:   + Ændringer i logopsætninger, herunder deaktivering af logning   + Ændringer i systemrettigheder til brugere   + Fejlede forsøg på log-on til systemer, databaser og netværk   + XX   Logoplysninger er beskyttet mod manipulation og tekniske fejl og gennemgås løbende. | Inspiceret, at der foreligger formaliserede procedurer for opsætning af logning af brugeraktiviteter i systemer, databaser og netværk, der anvendes til behandling og transmission af personoplysninger, herunder gennemgang og opfølgning på logs.  Inspiceret, at logning af brugeraktiviteter i systemer, databaser og netværk, der anvendes til behandling og transmission af personoplysninger, er konfigureret og aktiveret.  Inspiceret, at opsamlede oplysninger om brugeraktivitet i logs er beskyttet mod manipulation og sletning.  Inspiceret ved en stikprøve på XX dages logning, at logfiler har det forventede indhold i forhold til opsætning, og at der er dokumentation for den foretagne opfølgning og håndtering af evt. sikkerhedshændelser.  Inspiceret ved en stikprøve på XX dages logning, at der er dokumentation for den foretagne opfølgning på aktiviteter udført af systemadministratorer og andre med særlige rettigheder. |  |
| B.10 | Personoplysninger, der anvendes til udvikling, test eller lignende, er altid i pseudonymiseret eller anonymiseret form. Anvendelse sker alene for at varetage den ansvarliges formål i henhold til aftale og på dennes vegne. | Inspiceret, at der foreligger formaliserede procedurer for anvendelse af personoplysninger til udvikling, test og lignende, der sikrer, at anvendelsen alene sker i pseudonymiseret eller anonymiseret form.  Inspiceret ved en stikprøve på XX udviklings- og testdatabaser, at personoplysninger heri er pseudonymiseret eller anonymiseret.  Inspiceret ved en stikprøve på XX udviklings- og testdatabaser, hvor personoplysninger ikke er pseudonymiseret eller anonymiseret, at dette er sket efter aftale med den dataansvarlige og på dennes vegne. |  |
| B.11 | De etablerede tekniske foranstaltninger testes løbende ved sårbarhedsscanninger og penetrationstests. | Inspiceret, at der foreligger formaliserede procedurer for løbende tests af tekniske foranstaltninger, herunder gennemførsel af sårbarhedsscanninger og penetrationstests.  Inspiceret ved stikprøver, at der er dokumentation for løbende tests af de etablerede tekniske foranstaltninger.  Inspiceret, at evt. afvigelser og svagheder i de tekniske foranstaltninger er rettidigt og betryggende håndteret samt meddelt de dataansvarlige i behørigt omfang. |  |
| B.12 | Ændringer til systemer, databaser og netværk følger fastlagte procedurer, som sikrer vedligeholdelse med relevante opdateringer og patches, herunder sikkerhedspatches. | Inspiceret, at der foreligger formaliserede procedurer for håndtering af ændringer til systemer, databaser og netværk, herunder håndtering af relevante opdateringer, patches og sikkerhedspatches.  Inspiceret ved udtræk af tekniske sikkerhedsparametre og -opsætninger, at systemer, databaser og netværk er opdateret med aftalte ændringer og relevante opdateringer, patches og sikkerhedspatches. |  |
| B.13 | Der er formaliseret forretningsgang for tildeling og afbrydelse af brugeradgange til personoplysninger. Brugeres adgang revurderes regelmæssigt, herunder at rettigheder fortsat kan begrundes i et arbejdsbetinget behov. | Inspiceret, at der foreligger formaliserede procedurer for tildeling og afbrydelse af brugernes adgang til systemer og databaser, som anvendes til behandling af personoplysninger.  Inspiceret ved en stikprøve på XX medarbejderes adgange til systemer og databaser, at de tildelte brugeradgange er godkendt, og at der er et arbejdsbetinget behov.  Inspiceret ved en stikprøve på XX fratrådte medarbejdere, at disses adgange til systemer og databaser er rettidigt deaktiveret eller nedlagt.  Inspiceret, at der foreligger dokumentation for regelmæssig - mindst en gang årligt – vurdering og godkendelse af tildelte brugeradgange. |  |
| B.14 | Adgang til systemer og databaser, hvori der sker behandling af personoplysninger, der medfører højrisiko for de registrerede, sker som minimum ved anvendelse af to-faktor autentifikation. | Inspiceret, at der foreligger formaliserede procedurer, der sikrer, at to-faktor autentifikation anvendes ved behandling af personoplysninger, der medfører højrisiko for de registrerede.  Inspiceret, at brugernes adgang til at udføre behandling af personoplysninger, der medfører høj-risiko for de registrerede, alene kan ske ved anvendelse af to-faktor autentifikation. |  |
| B.15 | Der er etableret fysisk adgangssikkerhed, således at kun autoriserede personer kan opnå fysisk adgang til lokaler og datacentre, hvori der opbevares og behandles personoplysninger. | Inspiceret, at der foreligger formaliserede procedurer, der sikrer, at kun autoriserede personer kan opnå fysisk adgang til lokaler og datacentre, hvori der opbevares og behandles personoplysninger.  Inspiceret dokumentation for, at kun autoriserede personer har haft fysisk adgang til lokaler og datacentre, hvori der opbevares og behandles personoplysninger, i erklæringsperioden. |  |

| **Kontrolmål C Der efterleves procedurer og kontroller, som sikrer, at databehandleren har implementeret organisatoriske foranstaltninger til sikring af relevant behandlingssikkerhed.** | | | |
| --- | --- | --- | --- |
| *Nr.* | *Databehandlerens kontrolaktivitet* | *Revisors udførte test* | *Resultat af revisors test* |
| C.1 | Databehandlerens ledelse har godkendt en skriftlig informationssikkerhedspolitik, som er kommunikeret til alle relevante interessenter, herunder databehandlerens medarbejdere. It-sikkerhedspolitikken tager udgangspunkt i den gennemførte risikovurdering.  Der foretages løbende – og mindst en gang årligt – vurdering af, om it-sikkerhedspolitikken skal opdateres. | Inspiceret, at der foreligger en informationssikkerhedspolitik, som ledelsen har behandlet og godkendt inden for det seneste år.  Inspiceret dokumentation for, at informationssikkerhedspolitikken er kommunikeret til relevante interessenter, herunder databehandlerens medarbejdere. |  |
| C.2 | Databehandlerens ledelse har sikret, at informationssikkerhedspolitikken ikke er i modstrid med indgåede databehandleraftaler. | Inspiceret dokumentation for ledelsens vurdering af, at informationssikkerhedspolitikken generelt lever op til kravene om sikringsforanstaltninger og behandlingssikkerheden i indgåede databehandleraftaler.  Inspiceret ved en stikprøve på XX databehandleraftaler, at kravene i aftalerne er dækket af informationssikkerhedspolitikkens krav til sikringsforanstaltninger og behandlingssikkerheden. |  |
| C.3 | Der udføres en efterprøvning af databehandlerens medarbejdere i forbindelse med ansættelse. Efterprøvningen omfatter i relevant omfang:   * Referencer fra tidligere ansættelser * Straffeattest * Eksamensbeviser * xx | Inspiceret, at der foreligger formaliserede procedurer, der sikrer efterprøvning af databehandlerens medarbejdere i forbindelse med ansættelse.  Inspiceret ved en stikprøve på XX databehandleraftaler, at kravene til efterprøvning af medarbejdere i aftalerne er dækket af databehandlerens procedurer for efterprøvning.  Inspiceret ved en stikprøve på XX nyansatte medarbejdere i erklæringsperioden, at der er dokumentation for, at efterprøvningen har omfattet:   * Referencer fra tidligere ansættelser * Straffeattest * Eksamensbeviser * XX |  |
| C.4 | Ved ansættelse underskriver medarbejdere en fortrolighedsaftale. Endvidere bliver medarbejderen introduceret til informationssikkerhedspolitik og procedurer vedrørende databehandling samt anden relevant information i forbindelse med medarbejderens behandling af personoplysninger. | Inspiceret ved en stikprøve på XX nyansatte medarbejdere i erklæringsperioden, at de pågældende medarbejdere har underskrevet en fortrolighedsaftale.  Inspiceret ved en stikprøve på XX nyansatte medarbejdere i erklæringsperioden, at de pågældende medarbejdere er blevet introduceret til:   * Informationssikkerhedspolitikken * Procedurer vedrørende databehandling, samt anden relevant information |  |
| C.5 | Ved fratrædelse er der hos databehandleren implementeret en proces, som sikrer, at brugerens rettigheder bliver inaktive eller ophører, herunder at aktiver inddrages. | Inspiceret procedurer, der sikrer, at fratrådte medarbejderes rettigheder inaktiveres eller ophører ved fratrædelse, og at aktiver som adgangskort, pc, mobiltelefon etc. inddrages  Inspiceret ved en stikprøve på XX fratrådte medarbejdere i erklæringsperioden, at rettigheder er inaktiveret eller ophørt, samt at aktiver er inddraget. |  |
| C.6 | Ved fratrædelse orienteres medarbejderen om, at den underskrevne fortrolighedsaftale fortsat er gældende, samt at medarbejderen er underlagt en generel tavshedspligt i relation til behandling af personoplysninger, databehandleren udfører for de dataansvarlige. | Inspiceret, at der foreligger formaliserede procedurer, der sikrer, at fratrådte medarbejdere gøres opmærksom på opretholdelse af fortrolighedsaftalen og generel tavshedspligt.  Inspiceret ved en stikprøve på XX fratrådte medarbejdere i erklæringsperioden, at der er dokumentation for opretholdelse af fortrolighedsaftale og generel tavshedspligt. |  |
| C.7 | Der gennemføres løbende awareness-træning af databehandlerens medarbejdere i relation til it-sikkerhed generelt samt behandlingssikkerhed i relation til personoplysninger. | Inspiceret, at databehandleren udbyder awareness-træning til medarbejderne omfattende generel it-sikkerhed og behandlingssikkerhed i relation til personoplysninger.  Inspiceret dokumentation for, at alle medarbejdere, som enten har adgang til eller behandler personoplysninger, har gennemført den udbudte awareness-træning. |  |

| **Kontrolmål D Der efterleves procedurer og kontroller, som sikrer, at personoplysninger kan slettes eller tilbageleveres såfremt der indgås aftale herom med den dataansvarlige.** | | | |
| --- | --- | --- | --- |
| *Nr.* | *Databehandlerens kontrolaktivitet* | *Revisors udførte test* | *Resultat af revisors test* |
| D.1 | Der foreligger skriftlige procedurer, som indeholder krav om, at der foretages opbevaring og sletning af personoplysninger i overensstemmelse med aftalen med den dataansvarlige.  Der foretages løbende – og mindst en gang årligt – vurdering af, om procedurerne skal opdateres. | Inspiceret, at der foreligger formaliserede procedurer for opbevaring og sletning af personoplysninger i overensstemmelse med aftalen med den dataansvarlige.  Inspiceret, at procedurerne er opdateret. |  |
| D.2 | Der er aftalt følgende specifikke krav til databehandlerens opbevaringsperioder og sletterutiner:   * [indsæt beskrivelse af konkrete forhold] | Inspiceret, at de foreliggende procedurer for opbevaring og sletning indeholder de specifikke krav til databehandlerens opbevaringsperioder og sletterutiner.  Inspiceret ved en stikprøve på XX databehandlinger fra databehandlerens oversigt over behandlingsaktiviteter, at der er dokumentation for, at personoplysninger opbevares i overensstemmelse med de aftalte opbevaringsperioder.  Inspiceret ved en stikprøve på XX databehandlinger fra databehandlerens oversigt over behandlingsaktiviteter, at der er dokumentation for, at personoplysninger er slettet i overensstemmelse med de aftalte sletterutiner. |  |
| D.3 | Ved ophør af behandling af personoplysninger for den dataansvarlige er data i henhold til aftalen med den dataansvarlige:   * Tilbageleveret til den dataansvarlige og/eller * Slettet, hvor det ikke er i modstrid med anden lovgivning. | Inspiceret, at der foreligger formaliserede procedurer for behandling af den dataansvarliges data ved ophør af behandling af personoplysninger.  Inspiceret ved en stikprøve på XX ophørte databehandlinger i erklæringsperioden, at der er dokumentation for, at den aftalte sletning eller tilbagelevering af data er udført. |  |

| **Kontrolmål E Der efterleves procedurer og kontroller, som sikrer, at databehandleren alene opbevarer personoplysninger i overensstemmelse med aftalen med den dataansvarlige.** | | | |
| --- | --- | --- | --- |
| *Nr.* | *Databehandlerens kontrolaktivitet* | *Revisors udførte test* | *Resultat af revisors test* |
| E.1 | Der foreligger skriftlige procedurer, som indeholder krav om, at der alene foretages opbevaring af personoplysninger i overensstemmelse med aftalen med den dataansvarlige.  Der foretages løbende – og mindst en gang årligt – vurdering af, om procedurerne skal opdateres. | Inspiceret, at der foreligger formaliserede procedurer for, at der alene foretages opbevaring og behandling af personoplysninger i henhold til databehandleraftalerne.  Inspiceret, at procedurerne er opdateret.  Inspiceret ved en stikprøve på XX databehandlinger fra databehandlerens oversigt over behandlingsaktiviteter, at der er dokumentation for, at databehandlingen sker i henhold til databehandleraftalen. |  |
| E.2 | Databehandlerens databehandling inklusive opbevaring må kun finde sted på de af den dataansvarlige godkendte lokaliteter, lande eller landområder. | Inspiceret, at databehandleren har en samlet og opdateret oversigt over behandlingsaktiviteter med angivelse af lokaliteter, lande eller landområder.  Inspiceret ved en stikprøve på XX databehandlinger fra databehandlerens oversigt over behandlingsaktiviteter, at der er dokumentation for, at databehandlingen, herunder opbevaring af personoplysninger, alene foretages på de lokaliteter, der fremgår af databehandleraftalen – eller i øvrigt er godkendt af den dataansvarlige. |  |

| **Kontrolmål F Der efterleves procedurer og kontroller, som sikrer, at der alene anvendes godkendte underdatabehandlere, samt at databehandleren ved opfølgning på disses tekniske og organisatoriske foranstaltninger til beskyttelse af de registreredes rettigheder og behandlingen af personoplysninger sikrer en betryggende behandlingssikkerhed.** | | | |
| --- | --- | --- | --- |
| *Nr.* | *Databehandlerens kontrolaktivitet* | *Revisors udførte test* | *Resultat af revisors test* |
| F.1 | Der foreligger skriftlige procedurer, som indeholder krav til databehandleren ved anvendelse af underdatabehandlere, herunder krav om underdatabehandleraftaler og instruks.  Der foretages løbende – og mindst en gang årligt – vurdering af, om procedurerne skal opdateres. | Inspiceret, at der foreligger formaliserede procedurer for anvendelse af underdatabehandlere, herunder krav om underdatabehandleraftaler og instruks.  Inspiceret, at procedurerne er opdateret. |  |
| F.2 | Databehandleren anvender alene underdatabehandlere til behandling af personoplysninger, der er specifikt eller generelt godkendt af den dataansvarlige. | Inspiceret, at databehandleren har en samlet og opdateret oversigt over anvendte underdatabehandlere.  Inspiceret ved en stikprøve på XX underdatabehandlere fra databehandlerens oversigt over underdatabehandlere, at der er dokumentation for, at underdatabehandlerens databehandling fremgår af databehandleraftalerne – eller i øvrigt er godkendt af den dataansvarlige. |  |
| F.3 | Ved ændringer i anvendelsen af generelt godkendte underdatabehandlere underretters den dataansvarlige rettidigt i forhold til at kunne gøre indsigelse gældende og/eller trække persondata tilbage fra databehandleren. Ved ændringer i anvendelse af specifikt godkendte underdatabehandlere er dette godkendt af den dataansvarlige. | Inspiceret, at der foreligger formaliserede procedurer for underretning til den dataansvarlige ved ændringer i anvendelse af underdatabehandlere.  Inspiceret dokumentation for, at den dataansvarlige er underrettet ved ændring i anvendelse af underdatabehandlerne i erklæringsperioden. |  |
| F.4 | Databehandleren har pålagt underdatabehandleren de samme databeskyttelsesforpligtelser som dem, der er forudsat i databehandleraftalen el.lign. med den dataansvarlige. | Inspiceret, at der foreligger underskrevne underdatabehandleraftaler med anvendte underdatabehandlere, som fremgår af databehandlerens oversigt.  Inspiceret ved en stikprøve på XX underdatabehandleraftaler, at disse indeholder samme krav og forpligtelser, som er anført i databehandleraftalerne mellem de dataansvarlige og databehandleren. |  |
| F.5 | Databehandleren har en oversigt over godkendte underdatabehandlere med angivelse af:   * Navn * CVR-nr. * Adresse * Beskrivelse af behandlingen | Inspiceret, at databehandleren har en samlet og opdateret oversigt over anvendte og godkendte underdatabehandlere.  Inspiceret, at oversigten som minimum indeholder de krævede oplysninger om de enkelte underdatabehandlere. |  |
| F.6 | Databehandleren foretager, på baggrund af ajourført risikovurdering af den enkelte underdatabehandler og den aktivitet, der foregår hos denne, en løbende opfølgning herpå ved møder, inspektioner, gennemgang af revisionserklæring eller lignende. Den dataansvarlige orienteres om den opfølgning, der er foretaget hos underdatabehandleren. | Inspiceret, at der foreligger formaliserede procedurer for opfølgning på behandlingsaktiviteter hos underdatabehandlerne og overholdelse af underdatabehandleraftalerne.  Inspiceret dokumentation for, at der er foretaget en risikovurdering af den enkelte underdatabehandler og den aktuelle behandlingsaktivitet hos denne.  Inspiceret dokumentation for, at der er foretaget behørig opfølgning på tekniske og organisatoriske foranstaltninger, behandlingssikkerheden hos de anvendte underdatabehandlere, tredjelands overførselsgrundlag og lignende.  Inspiceret dokumentation for, at information om opfølgning hos underdatabehandlere meddeles den dataansvarlige, således at denne kan tilrettelægge eventuelt tilsyn. |  |

| **Kontrolmål G Der efterleves procedurer og kontroller, som sikrer, at databehandleren alene overfører personoplysninger til tredjelande eller internationale organisationer i overensstemmelse med aftalen med den dataansvarlige på baggrund af et gyldigt overførselsgrundlag.** | | | |
| --- | --- | --- | --- |
| *Nr.* | *Databehandlerens kontrolaktivitet* | *Revisors udførte test* | *Resultat af revisors test* |
| G.1 | Der foreligger skriftlige procedurer, som indeholder krav om, at databehandleren alene overfører personoplysninger til tredjelande eller internationale organisationer i overensstemmelse med aftalen med den dataansvarlige på baggrund af et gyldigt overførselsgrundlag.  Der foretages løbende – og mindst en gang årligt – vurdering af, om procedurerne skal opdateres. | Inspiceret, at der foreligger formaliserede procedurer, der sikrer, at personoplysninger alene overføres til tredjelande eller internationale organisationer i henhold til aftale med den dataansvarlige på baggrund af et gyldigt overførselsgrundlag.  Inspiceret, at procedurerne er opdateret. |  |
| G.2 | Databehandleren må kun overføre personoplysninger til tredjelande eller internationale organisationer efter instruks fra den dataansvarlige. | Inspiceret, at databehandleren har en samlet og opdateret oversigt over overførsler af personoplysninger til tredjelande eller internationale organisationer.  Inspiceret ved en stikprøve på XX dataoverførsler fra databehandlerens oversigt over overførsler, at der er dokumentation for, at overførslen er aftalt med den dataansvarlige i databehandleraftalen eller senere godkendt. |  |
| G.3 | Databehandleren har i forbindelse med overførsel af personoplysninger til tredjelande eller internationale organisationer vurderet og dokumenteret, at der eksisterer et gyldigt overførselsgrundlag. | Inspiceret, at der foreligger formaliserede procedurer for sikring af et gyldigt overførselsgrundlag.  Inspiceret, at procedurerne er opdateret.  Inspiceret ved en stikprøve på XX dataoverførsler fra databehandlerens oversigt over overførsler, at der er dokumentation for et gyldigt overførselsgrundlag i databehandleraftalen med den dataansvarlige, samt at der kun er sket overførsler, i det omfang dette er aftalt med den dataansvarlige. |  |

| **Kontrolmål H Der efterleves procedurer og kontroller, som sikrer, at databehandleren kan bistå den dataansvarlige med udlevering, rettelse, sletning eller begrænsning af oplysninger om behandling af personoplysninger til den registrerede.** | | | |
| --- | --- | --- | --- |
| *Nr.* | *Databehandlerens kontrolaktivitet* | *Revisors udførte test* | *Resultat af revisors test* |
| H.1 | Der foreligger skriftlige procedurer, som indeholder krav om, at databehandleren skal bistå den dataansvarlige i relation til de registreredes rettigheder.  Der foretages løbende – og mindst en gang årligt – vurdering af, om procedurerne skal opdateres. | Inspiceret, at der foreligger formaliserede procedurer for databehandlerens bistand af den dataansvarlige i relation til de registreredes rettigheder.  Inspiceret, at procedurerne er opdateret. |  |
| H.2 | Databehandleren har etableret procedurer, som i det omfang, dette er aftalt, muliggør en rettidig bistand til den dataansvarlige i relation til udlevering, rettelse, sletning eller begrænsning af og oplysning om behandling af personoplysninger til den registrerede. | Inspiceret, at de foreliggende procedurer for bistand til den dataansvarlige indeholder detaljerede procedurer for:   * Udlevering af oplysninger * Rettelse af oplysninger * Sletning af oplysninger * Begrænsning af behandling af personoplysninger * Oplysning om behandling af personoplysninger til den registrerede.   Inspiceret dokumentation for, at de anvendte systemer og databaser understøtter gennemførelsen af de nævnte detaljerede procedurer.  *ELLER HVIS BISTAND I PERIODE*  Inspiceret, at dokumentation for anmodninger om bistand fra den dataansvarlige i relation til udlevering, rettelse, sletning eller begrænsning af og oplysning om behandling af personoplysninger til den registrerede er korrekt og rettidigt gennemført. |  |

| **Kontrolmål I Der efterleves procedurer og kontroller, som sikrer, at eventuelle sikkerhedsbrud kan håndteres i overensstemmelse med den indgåede databehandleraftale.** | | | |
| --- | --- | --- | --- |
| *Nr.* | *Databehandlerens kontrolaktivitet* | *Revisors udførte test* | *Resultat af revisors test* |
| I.1 | Der foreligger skriftlige procedurer, som indeholder krav om, at databehandleren skal underrette de dataansvarlige ved brud på persondatasikkerheden.  Der foretages løbende – og mindst en gang årligt – vurdering af, om procedurerne skal opdateres. | Inspiceret, at der foreligger formaliserede procedurer, der indeholder krav til underretning af de dataansvarlige ved brud på persondatasikkerheden.  Inspiceret, at proceduren er opdateret. |  |
| I.2 | Databehandleren har etableret følgende kontroller for identifikation af eventuelle brud på persondatasikkerheden:   * Awareness hos medarbejdere * Overvågning af netværkstrafik * Opfølgning på logning af tilgang til personoplysninger * XX | Inspiceret, at databehandler udbyder awareness- træning til medarbejderne i relation til identifikation af eventuelle brud på persondatasikkerheden.  Inspiceret dokumentation for, at netværkstrafik overvåges, samt at der sker opfølgning på anormaliteter, overvågningsalarmer, overførsel af store filer mv.  Inspiceret dokumentation for, at der sker rettidig opfølgning på logning af adgang til personoplysninger, herunder opfølgning på gentagne forsøg på adgang.  Inspiceret dokumentation for, at XX |  |
| I.3 | Databehandleren har ved eventuelle brud på persondatasikkerheden underrettet den dataansvarlige uden unødig forsinkelse og senest XX timer efter at være blevet opmærksom på, at der er sket brud på persondatasikkerheden hos databehandleren eller en underdatabehandler. | Inspiceret, at databehandleren har en oversigt over sikkerhedshændelser med angivelse af, om den enkelte hændelse har medført brud på persondatasikkerheden.  Forespurgt underdatabehandlerne, om de har konstateret nogen brud på persondatasikkerheden i erklæringsperioden  Inspiceret, at databehandleren har medtaget eventuelle brud på persondatasikkerheden hos underdatabehandlere i databehandlerens oversigt over sikkerhedshændelser.  Inspiceret, at samtlige registrerede brud på persondatasikkerheden hos databehandleren eller underdatabehandlerne er meddelt de berørte dataansvarlige uden unødig forsinkelse og senest XX timer efter, at databehandleren er blevet opmærksom på brud på persondatasikkerheden. |  |
| I.4 | Databehandleren har etableret procedurer for bistand til den dataansvarlige ved dennes anmeldelse til Datatilsynet:   * Karakteren af bruddet på persondatasikkerheden * Sandsynlige konsekvenser af bruddet på persondatasikkerheden * Foranstaltninger, som er truffet eller foreslås truffet for at håndtere bruddet på persondatasikkerheden. | Inspiceret, at de foreliggende procedurer for underretning af de dataansvarlige ved brud på persondatasikkerheden indeholder detaljerede procedurer for:   * Beskrivelse af karakteren af bruddet på persondatasikkerheden * Beskrivelse af sandsynlige konsekvenser af bruddet på persondatasikkerheden * Beskrivelse af foranstaltninger, som er truffet eller foreslås truffet for at håndtere bruddet på persondatasikkerheden.   Inspiceret dokumentation for, at de foreliggende procedurer understøtter, at der træffes foranstaltninger for håndtering af bruddet på persondatasikkerheden.  *ELLER HVIS BRUD I PERIODEN*  Inspiceret dokumentation for, at der ved brud på persondatasikkerheden er truffet foranstaltninger, som har håndteret bruddet på persondatasikkerheden. |  |